
Οίνος Ερυθρός Ξηρός 
Προστατευόμενη Γεωγραφική Ένδειξη Ιωάννινα
 
                               


	Ποικιλία:
	Βλάχικο

	Περιοχή:





	Αμπελώνες με περιορισμένη στρεμματική απόδοση, στο νομό Ιωαννίνων, όπου κατά τη διάρκεια του χειμώνα έχουμε πολλές βροχές και χιόνια. Από το τέλος της Άνοιξης και κατά την διάρκεια του καλοκαιριού έχουμε αρκετές καταιγίδες και μεγάλη διαφορά θερμοκρασίας ανάμεσα στην μέρα και την νύχτα, η οποία βοηθάει στην έκφραση των ποικιλιακών αρωματικών χαρακτηριστικών.

	Οινοποίηση:



	Εκραγισμός, έκθλιψη και εκχύλιση έως το τέλος της ζύμωσης, η οποία κράτησε 27 ημέρες και κατά την διάρκεια της οποίας έγιναν 2 εμβαπτισμοί του «καπέλου» την ημέρα. Η θερμοκρασία της ζύμωσης ήταν μεταξύ 20 και 25oC και αμέσως μετά το τέλος της το κρασί οδηγήθηκε για ωρίμανση σε δρύινα Γαλλικά βαρέλια 300 λίτρων (Nevers Chauffe Moyen), όπου παρέμεινε με τις οινολάσπες για δύο μήνες. Στην συνέχεια, η ωρίμανση στο βαρέλι συνεχίστηκε γι’ ακόμη 11 μήνες. 

	Χαρακτηριστικά:
	Κρασί με διαυγές κόκκινο χρώμα και με εντυπωσιακό αρωματικό μπουκέτο, στο οποίο κυριαρχούν οι νότες φρεσκοτριμένου πιπεριού. Έχει καλή οξύτητα και στρογγυλές μαλακές ταννίνες που σβήνουν ήρεμα στον ουρανίσκο. Ελαφρύ και αρμονικό, διακρίνεται για την πιπεράτη επίγευσή του. 

	Συνοδεύει:
	Αέρινες γεύσεις που αγαπούν το κόκκινο κρασί. Δοκιμάστε το με πλούσια ψάρια, πιάτα που περιέχουν αλλαντικά και με πιπεράτα τυριά.

